GDPR uredba je trenutno najaktualnija ekonomska tema na razini Europske unije ali i kod poslovnih partnera na drugim kontinentima koji se usklađuju s Uredbom.  
  
Iako je GDPR uredba na snazi od 2016., zakonska obveza usklađivanja vrijedi od 25.05.2018. Ono vrijedi **za sve poslovne organizacije** bez obzira na djelatnost, veličinu te opseg podataka s kojim raspolažu. GDPR se odnosi na zaštitu osobnih podatka svih zainteresiranih strana (zaposlenika, kupaca, partnera, dobavljača) koje imate u Vašem poslovanju.

Nakon isteka tog datuma, poslovne organizacije koje se nisu uskladile s GDPR-om, mogu se suočiti s novčanim kaznama do 4% ostvarenoga godišnjeg prihoda ili do 20 milijuna eura, ovisno o tome koji je iznos veći. Nadzor će obavljati Agencija za zaštitu osobnih podataka. Naravno, kazne će ovisiti o razini neusklađenosti odnosno stupnju nanesene štete osobama čiji podatci nisu zaštićeni.

Poznatija pod nazivom GDPR – General Data Protection Regulation uredba unosi velike promjene u načine upravljanja osobnim podacima i izravno se primjenjuje na sve organizacije koje raspolažu osobnim podacima EU građana.

 GDPR regulativa nameće određene obaveze kompanijama koje obrađuju osobne podatke građana EU. Kako bi kompanije mogle ispoštivati obaveze nametnute GDPR regulativom moraju imati sposobnost upravljanja tim podacima. Već dugi niz godina postoje prakse i tehnologije koje omogućavaju efikasno i sigurno upravljanje podacima, i ovo je prilika za sve kompanije da korištenjem tih praksi i tehnologija ne budu samo usuglašene s regulativom već da stave svoje korisnike u središte poslovanja.

Promjene koje donosi podrazumijevaju uvođenje cjelovitog sustava upravljanja osobnim podacima u čijoj izgradnji obavezno sudjeluju: uprava, pravna služba, služba ljudskih resursa, informatika i poslovni sektori.

 Zadnja provedena istraživanja pokazuju kako se ta uredba odnosi na praktično svaku tvrtku, pa čak i pojedince (primjerice agente osiguravajućih društava) ali da velika većina tvrtki još nije pokrenula procedure prilagodbe.

Od 25. svibnja svaki građanin EU imat će pravo na veći nadzor i stvarnu kontrolu nad svojim osobnim podacima te ‘pravo na zaborav’ kad više ne želi da se njegovi osobni podaci obrađuju. Među ostalim, imat će pravo znati koliko se dugo njegovi osobni podaci čuvaju, zatražiti ispravke, brisanja ili podnošenja pritužbi.

Osobni podaci podrazumijevaju mnogo toga: adresu fizičke osobe, e-mail adresu, telefonski broj, fotografiju, OIB, podatke o obrazovanju i stručnoj spremi, o plaći, o kreditnom zaduženju, o računima u banci…

U AZOP-u ističu da će svaka obrada osobnih podataka biti podvrgnuta pravilima Opće uredbe o zaštiti podataka, te da obrada podrazumijeva prikupljanje, bilježenje, čuvanje, uvid, otkrivanje, prenošenje ili uništavanje podataka.

**Svaki poslovni subjekt koji posjeduje nečije osobne podatke (bilo korisnika, bilo zaposlenika) obvezan ih je štititi te poduzeti propisane mjere i postupke koje GDPR propisuje**. Jedinstveni mehanizam zaštite podataka u EU, prijenos podataka unutar i izvan

**Dokumentacija za usklađivanja sa propisanom Uredbom:**

·         Načela obrade, pristanak, obim i vrijeme zadržavanje osobnih podataka

·         Zahtjevi i sankcije što sve obveznici primjene trebaju poduzeti

·         Izrada i provedba procjene učinka i analize rizika zaštite podataka

·         Izrada kodeksa ponašanja i suradnja s nadzornim tijelom (definiranje organizacije,

·          nadležnosti, procedura, mjesta i načini čuvanja osobnih podataka)

·         Dokazivost usklađenosti radnji i postupaka obrade podataka

·         Postupanje za vrijeme i nakon ugroze podataka

·          Identifikacija osobnih podataka u poslovnom i informacijskom sustavu

·         Kako uskladiti proces upravljanja osobnim podacima za zahtjevima uredbe

·         Kako provesti procjenu usklađenosti organizacijskih, proceduralnih i tehničkih

      kontrola zaštite osobnih podataka sa zahtjevima Uredbe

·         Procjena rizika informacijske sigurnosti i procjena učinka na privatnost

·         Integracija procesa procjene i upravljanja rizicima u nove projekte i metodologiju

·         upravljanja projektima

·         Provedba implementacije tehnoloških rješenja (pseudonimizacija, anonimizacija,

·           upravljanje privolama, pravo na zaborav)

·         Uloga službenika za zaštitu osobnih podataka

·         Uobičajeni pravni konflikti – kako postupiti u slučaju nedoumica i konfliktnih situacija u

       provedbi zahtjeva Uredbe